**JOŠT SNOJ  
*Patmos – razodetje svetlobe***slikarska razstava v cerkvi Device Marije v Bovcu

***Od temnih brezen Hude jame do pokrajin svetlobe***

Društvo ARS Bovec v sodelovanju s kuratorko Moniko Ivančič Fajfar v poznogotski Cerkvi Device Marije v Bovcu že sedmo leto pripravlja razstavni ciklus z nazivom ***Ars loci. Umetnost v prostoru svetega.*** V cerkveni ambient umeščamo dela aktualnih ustvarjalcev, ki se ukvarjajo z duhovnimi, religioznimi, mističnimi ali verskimi vsebinami ter jih na avtorske načine interpretirajo. Letos je na ogled razstava akademskega slikarja in teologa Jošta Snoja z naslovom ***Patmos – razodetje svetlobe***.

Razstava se skuša odzvati na prostor in čas, zgodovina in teologija se prepleteta z umetniško vizijo. Spomini na zgodovinske dogodke, zlasti vojne, v Posočju vselej razkrijejo kričeč kontrast med idilično pokrajino in trpko preteklostjo. O odnosu med temo in svetlobo, smrtjo in življenjem, grdim in lepim, zemeljskim in onostranskim govori slikarska tudi ta razstava. Slikarske meditacije na temo Hude Jame, simbolne upodobitve Patmosa, prizorišča Janezovega Razodetja, ter impresionistično zastavljeni pejsaži govorijo o tem, da je resnična umetnost več od svoje vizualne podobe. Umetniško delo ni lepi objekt, ki ga obesiš na steno za okras. Prava umetnost prebudi duha, vzpodbuja razmislek, kliče k nadgradnji humanega.

Jošt Snoj je akademski slikar in diplomirani teolog. Njegovo delo se je dve desetletji slikarsko razvijalo in raslo izolirano od nenehno spreminjajočih se umetnostnih tendenc in smernic – med leti 2000 in 2015 je opravljal duhovniško službo in vseskozi tudi ustvarjal, razstavljal in predaval o umetnosti. Pred kratkim je opustil duhovniški poklic in se v celoti posvetil slikarstvu.

Razstava je na ogled že od 18. junija in bo odprta do 18. septembra 2016.

**Razstava bo v nedeljo, 18. septembra 2016, odprta od 15. do 19. ure. Ob 16. uri bo voden ogled razstave s kustosinjo Moniko Ivančič Fajfar.**

**Ogled razstave**:  
četrtek in nedelja med 19. in 21. uro  
po maši v DM (glej [oznanila](http://zupnija-bovec.rkc.si/index.php/content/display/689))  
po predhodnem dogovoru na telefon 031 643 147  
ob dogodkih (sprotno obveščanje)

**Spletna stran**: <http://artis.si/ArsLoci/JostSnoj/JostSnoj.html>

**Informacije:** [monika@artis.si](mailto:monika@artis.si), telefon: 041 904 616 (Monika Ivančič Fajfar) ali 031 265 974 (Jošt Snoj)

***Projekt je podprlo Ministrstvo za kulturo RS Slovenije.  
Sponzorji in donatorji: Občina Bovec, Letrika Mahle, Apartma Jager.***